Worcester F 80 Distinctiones

26 Castitas

Castitas est sicut lilium inter spinas. Habet precium inter gemmas, tenet solium inter stellas. Nam optinet lilium incorruptibile, precium inpreciabile, solium insuperabile.

¶ De primo, dicitur Can. 2[:2]: *Sicut lilium inter*

/fol. 219va/

*spinas,* etc. In lilio sunt sex folia niuei candoris, sex grana aurei coloris.[[1]](#footnote-1) In primis sex designatur carnis pudicicia, in reliquis sex mentis mundicia.

Primum folium est victualium sobrietas. Vnde Hieronimus, virgo vinum fugiat ut venenum, quia Prou. 20[:1]: *Luxuriosa res est vinum*.

Secundum folium est habitus asperitas. Vnde Bernardus, nec asperitas cardo pannum facit leniorem. Quo contra dicitur quod filii Israel fornicata sunt cum Moabitis quia ornate erant vestibus delicatis, Num 25[:1].

¶ Tercium folium est laboris strenuitas. Nam per contrarium ocium est luxurie nicitamentum, Ezech. 16[:49]: *Hec fuit iniquitas Sodome, sororis tue, abundancia panis et otium*.

Quartum tamen folium est custodia sensuum, maxime visus et auditus. Exemplum in *Dina filia[[2]](#footnote-2)* Jacob que *egressa* *ut videret mulieres* oppressa est, Gen. 34[:1].

Quintum folium est modestia verborum, [1] Cor. 15[:33]: *Nolite seduci:* inanibus verbis *corrumpunt* enim *bonos mores colloquia* praua.

Sextum folium est fuga occasionum et oportunitatum. Gen. 19[:17]: *Nec stes in omni* loco Jordani, nec in omni circa regione. Videmus quod animalia siluestria pulcriorem habent pellem quam domestica. Et [2] Reg. 13[:10] legitur quod Amos corripit sororem suam Thamar cum esset sola[[3]](#footnote-3) in conclaui.

¶ Secundo, castitas habet precium super omnes gemmas, Eccli. 26[:20]: *Non est digna ponderatio continentis anime*. Est enim thesaurus in valore[[4]](#footnote-4) carissimo. Ideo amandus, Matt. 13[:44]: *Simile est regnum celorum thesauro abscondito [in agro].* Est enim thesaurus in vase fragilissimo, ideo consiliandus, [2] Cor. 4[:7]: *Habemus thesaurum istum in vasis fictilibus*.

¶ Tercio, castitas habet excellens solium super stellis, ideo figuratur per tronum de ebore grandem, 3 Reg. 10[:18]. Nam castitas sicut ebur est frigidus contra concupiscenciam, candidus per innocenciam, solidum per perseueranciam. Vnde nota quod si ebur in panno lineo mundo inuoluatur, seruat pannum ne incendatur, per quod designatur quod interior castitas mentis seruat corpus ab estu.

¶ Item castitas habet fructum vberimum, quia *centesimum sexagesimum trigesimum*, Matt. 13[:8].

¶ Item cursum celerrimum, quia currendo, natando, volando attingit Christum, Apo. 14[:4]: *Sequuntur Agnum*

/fol. 219vb/

*quocumque ierit*.

Item habet certum pulcherimum, quia non solum habet premii substantialis aureolam verum etiam premii accidentalis. Et sicut flos solo tactu marcescit, sic castitas. Et sicut flos presente sole expanditur, de nocte claudetur, sic vere castus tantum coram Deo gloriatur, [2] Cor. 1[:12]: *Gloria nostra hec est testimonium [conscientie]*.

¶ Item, castitas debet habere clausuram studiosam, cincturam preciosam, picturam speciosam.[[5]](#footnote-5)

¶ Item primo, Can. 4[:12]: *Hortus conclusus, soror mea*. Et sicut in horto bene clauso, nichil potest intrare nisi desuper. Sic in casto hominis nichil intrat nisi celeste desiderium. Set tamen si hortus clausus plenus esset bestiis, vnde proficeret clausura. Ita parum, videlicet, clausura corporalis si intus strepuunt motus sensuales. Ideo dicitur in auctoritate predicta Can. 4[:12]: *Hortus conclusus, fons signatus* propter puritatem mentis.

De secundo, Luc. 12[:35]:[[6]](#footnote-6) *Sint lumbi vestri precincti*. Et Dan. 10[:5], Vidit virum succinctum renibus *auro*. Et ideo Apo. 1[:13] Vidit filium *hominis precinctum ad mamillas zona aurea.* Que omnia ad duplicem castitatem mentis et corporis et mentis referuntur.

¶ De tercio, dicit Gregorius, quod non est aliquod opus bonum sine castitate. Nam sicut candor materialis est fundamentum et firmamentum aliorum colorum, secundum Philosophum, sic candor spiritualis castitatis est quasi firmamentum aliorum virtutum.

¶ Item catitas debet haberi ad meritum, Gal. 5[:22]: *Fructus autem spiritus*. Secundo ad exemplum, liber incorruptus datur in exemplum non corruptus, [1] Tim. 4[:12]: *Exemplum esto fidelium in verbo*, etc. Tercio, ad documentum, sicut fons dulcis dulcem fundit aquam, Act. 24[:25]: *Disputante* Paulo *de justitia, et castitate,* quasi dicens, de fructuosis et non ociosis, de vtilibus non subtilibus.

¶ Item castitas comparat bonam famam. Nam res quanto mundior est, tanto magis precii, et mundioris odoris, Sap. 4[:1]: *O quam pulchra est casta est generatio, cum claritate.* Secundo, comparat tranquillitatem vite. Nam vbi non sunt vermes mordaces, id est, motus carnales, quiecius dormitur, [1] Tim 2[:2]: *Quietam et tranquillam vitam agamus* cum enim *pietate, et castitate.* Tercio, comparat fortitudinem contra impugnancia viride enim lignum

/fol. 220ra/

forcius resistit igni quam carbo ustus et extinctus. Et res incorrupta forcior est quam

ruinosa, Iudith 15[:11]: *Confortatum est cor tuum, ex eo quod castitatem amaveris*. Exemplum de castore qui proicit genitalia ne a venetoribus capiatur. Nam Judith fuisset capta nisi fuisset casta.

statum tenerium.

1. At this juncture the later version, Worcester F 128, refers the reader to chapter [205] Lilium. [↑](#footnote-ref-1)
2. filia ] F 128, Lambeth *corr.* figura F 80. [↑](#footnote-ref-2)
3. sola ] *add.* ~~cum~~. [↑](#footnote-ref-3)
4. valore ] F 128, Lambeth *corr*. amore F 80. [↑](#footnote-ref-4)
5. speciosam ] F 128, Lambeth *corr.* sponsam F 80. [↑](#footnote-ref-5)
6. Luc. 12 ] *add.* ~~sincti~~. [↑](#footnote-ref-6)